Title: คำสั่งของคณะปฏิรูปการปกครองแผ่นดิน ฉบับที่ 43 ลงวันที่ 21 ตุลาคม พ.ศ.2519

คำสั่งของคณะปฏิรูปการปกครองแผ่นดิน

คำสั่งของคณะปฏิรูปการปกครองแผ่นดิน
ฉบับที่
๔๓
-----------

                        ตามคำสั่งของคณะปฏิรูปการปกครองแผ่นดิน
ฉบับที่ ๕ ลงวันที่ ๖ ตุลาคม ๒๕๑๙ 
ข้อ ๕ ให้กระทรวงมหาดไทยดำเนินการเก็บริบและทำลายให้หมดสิ้น
ซึ่งเอกสารและสิ่งตีพิมพ์
ทุกชนิด ซึ่งเสนอข่าวสาร บทความ และข้อเขียน
แสดงความคิดเห็นอันส่อไปในทางก่อให้เกิดความ
แตกแยกความสามัคคีในชาติ
หรือชี้นำผู้อ่านให้เกิดความนิยมเลื่อมใสในลัทธิคอมมิวนิสต์ อันจะเป็น
การทำลายความมั่นคงของชาติ ไม่ว่าในวิถีทางใด
และกระทรวงมหาดไทยกำลังดำเนินการตามคำสั่ง
นั้น
                        บัดนี้
คณะปฏิรูปการปกครองแผ่นดินได้พิจารณาเห็นว่าเพื่อให้การปฏิบัติงานของ
พนักงานเจ้าหน้าที่ดำเนินไปอย่างมีประสิทธิภาพ
และก่อให้เกิดความเข้าใจอันดีในบรรดาประชาชน
ผู้มีเอกสารสิ่งพิมพ์ดังกล่าวไว้ในครอบครองโดยสุจริต
หัวหน้าคณะปฏิรูปการปกครองแผ่นดิน จึงมี
คำสั่งดังต่อไปนี้
                        ข้อ
๑  ให้ยกเลิกข้อ ๕
แห่งคำสั่งของคณะปฏิรูปการปกครองแผ่นดิน ฉบับที่ ๕ 
ลงวันที่ ๖ ตุลาคม พ.ศ. ๒๕๑๙ 
                        ข้อ
๒ 
ห้ามมิให้ผู้ใดมีไว้ในครอบครองซึ่งเอกสารและสิ่งพิมพ์ทุกชนิด ซึ่งเสนอข่าว
สาร บทความ และข้อเขียนแสดงความคิดเห็นอันส่อไปในทางก่อให้เกิดความแตกแยกความสามัคคี
ในชาติ
หรือชี้นำผู้อ่านให้เกิดความนิยมเลื่อมใสในลัทธิคอมมิวนิสต์
หรือให้เกิดความปั่นป่วนหรือ
กระด้างกระเดื่องในหมู่ประชาชน
หรือให้ประชาชนล่วงละเมิดกฎหมายแผ่นดินไม่ว่าในวิถีทางใด 
ทั้งนี้ บรรดาที่รัฐมนตรีว่าการกระทรวงมหาดไทยกำหนดโดยประกาศในราชกิจจานุเบกษา
                        ความในวรรคหนึ่ง
มิให้ใช้บังคับในกรณีที่เอกสารหรือสิ่งพิมพ์นั้นเป็นของทางราช
การ หรือของเจ้าหน้าที่ หรือผู้สอนในกระทรวงทบวงกรม
ซึ่งมีหน้าที่ในการให้การศึกษา ในการระงับ
หรือปราบปรามการกระทำอันเป็นคอมมิวนิสต์ หรือในการป้องกันราชอาณาจักร
ทั้งนั้นเฉพาะเพื่อ
การปฏิบัติงานในหน้าที่
                        ข้อ
๓  ผู้ใดฝ่าฝืนข้อ ๒
ต้องระวางโทษจำคุกไม่เกินหนึ่งปีและปรับไม่เกินสองพัน
บาท และให้ศาลสั่งทำลายเอกสารหรือสิ่งพิมพ์นั้นเสีย
                        ข้อ
๔ 
ผู้ใดเป็นเจ้าของหรือผู้ครอบครองเอกสารหรือสิ่งพิมพ์ตามที่รัฐมนตรีว่าการ
กระทรวงมหาดไทยกำหนดตามข้อ ๒
ถ้าได้นำไปมอบให้เจ้าหน้าที่ตำรวจ ณ สถานีตำรวจทุกแห่งใน
ราชอาณาจักร
ภายในวันและเวลาที่รัฐมนตรีว่าการกระทรวงมหาดไทยกำหนด ให้ผู้นั้นพ้นจาก
ความผิด
                        ข้อ
๕ 
ให้รัฐมนตรีว่าการกระทรวงมหาดไทยรักษาการให้เป็นไปตามคำสั่งฉบับนี้ 
และให้มีอำนาจแต่งตั้งพนักงานเจ้าหน้าที่
และออกประกาศกระทรวงมหาดไทย เพื่อปฏิบัติการให้
เป็นไปตามคำสั่งฉบับนี้
                        ทั้งนี้
ตั้งแต่บัดนี้เป็นต้นไป

                                                                        สั่ง
ณ วันที่ ๒๑ ตุลาคม พุทธศักราช ๒๕๑๙
                                                                                       พลเรือเอก สงัด  ชลออยู่

หัวหน้าคณะปฏิรูปการปกครองแผ่นดิน

[รก.๒๕๑๙/๑๓๔/พ๕๘พ/๒๑ ตุลาคม ๒๕๑๙]